Comença una nova edició del cicle de conferències 'Salut i Benestar a l'Hivern'
29 gener 2025

## Comença una nova edició del cicle de conferències 'Salut i Benestar a l'Hivern'29 gener 2025Última actualització: 29 gener 2025

![](../gestion/img/273cb026c9930ee897f10afa3b9445aaf90614721c02b31d9304b447ded45f36.jpg)  
  

La regidora de Sanitat i Polítiques Saludables, **Liduvina Gil**, i la tècnica del seu departament, **Eva Maurí**, han informat d’una nova edició del cicle de conferències '**Salut i Benestar a l'Hivern**'.

 Tal com ha explicat l'edil, es reprén la programació de xarrades per a la Promoció de la Salut, que durant tots aquests últims anys s’han dut endavant. Gandia, adherida a la Red Española de Ciudades Saludables (RECS), s’ha compromés a avançar polítiques municipals que contribuïsquen en la millora de la qualitat de vida de la nostra ciutadania.

“L’estil de vida, que inclou la nostra alimentació, exercici físic diari, les relacions socials i amb el medi ambient i el descans, és el que determina majoritàriament la nostra salut i benestar emocional, i, per tant, és molt important que tota la població adquirisca eines que ens ajuden a mantenir-lo i millorar-lo, des de la infància fins a l'última etapa de la vida”, ha afirmat Gil.

Per aquest motiu, per als pròxims mesos s’han programat una sèrie de xarrades que facilitaran noves eines per adquirir hàbits de vida saludables vinculats a la cura del nostre cos i de la nostra salut mental, a tots els barris de Gandia i Grau, inclosa Marxuquera.

Aquest nou cicle s’iniciarà el dijous 30 de gener i finalitzarà el 5 de març, tenint previstes 7 sessions distribuïdes entre els centres de Majors, i els centres socials de la ciutat.

En aquesta edició, s’ha comptat amb la col·laboració de personal del Centre de Salut Pública de Gandia i de l’entitat Sexòlegs sense Fronteres.

  
**Programació:**

\- Dijous 30 de gener, a les 9:30 h al Centre Social de Benipeixcar, la xarrada dirigida a població magrebí respecte a “Prevenció i detecció del càncer de pit”, de la mà de la infermera Míriam Salvà.

\- Divendres 7 de febrer, a les 17:30 h al Centre de Majors de Corea “Sexualitat a la gent gran”, per part de Sexòlegs sense Fronteres, amb Vicent Bataller i Araceli Caballero.

\- Dilluns 10 de febrer, a les 17:30 h al Centre de Majors del Grau, “Sexualitat a la gent gran”.

\- Dimecres 19 de febrer, a les 17:30 h al Centre de Majors del Grau, el taller “Recomanacions pràctiques en l'osteoporosi”, impartida per la infermera de Salut Pública Míriam Salvà.

\- Divendres 21 de febrer, a les 11:30 h al Centre de Convivència Roís de Corella, el taller “Recomanacions pràctiques en l'osteoporosi”, impartida per la infermera de Salut Pública Míriam Salvà.

\- Dimarts 25 de febrer, a les 18 h al Centre Social de Marxuquera, el taller sobre “L’eròtica del plaer”, per part de Sexòlegs sense Fronteres, amb Vicent Bataller i Araceli Caballero.

\- Dimecres 5 de març, a les 17:30 h al Centre Social de Marxuquera, el taller “Recomanacions pràctiques en l'osteoporosi”, impartida per la infermera de Salut Pública Míriam Salvà.

Tal com ha explicat Maurí, en aquesta edició també s’inclou una acció dirigida a la població adolescent, estudiants de 4t de l'ESO. Amb una obra de teatre on es tracten les primeres experiències sexuals de tres adolescents mitjançant les quals es treballa l’educació afectiu-sexual amb la qual commemorarem el Dia Europeu de la Salut Sexual.

Totes aquestes activitats són gratuïtes i de lliure entrada fins a completar aforament. Per trobar més informació es pot consultar la web de l’Ajuntament, dins de l’apartat del Departament de Sanitat, Polítiques saludables i Qualitat de vida o telefonar al 96 295 96 41.

  

[Twittear](https://twitter.com/share)